**מעקב עדכוני הנוהל**

|  |  |  |
| --- | --- | --- |
| **תאריך העדכון** | **עמוד העדכון** | **מהות העדכון** |
| 23 באוגוסט 2009  | עמוד 3,2 | קבלת 2 נקודות זכות במקום "עד" 2 נקודות זכות. ומחיקת ההערה שהנקודות יהוו רק השלמה לתואר. |
| 13 באפריל 2010 | עמוד 2 | פעילויות אחרות שאינם מצוינות בסעיף 4.1 יאושרו רק אם הם התקיימו בארגונים מוכרים |
| 3 במרץ 2016 | סעיף 4, 5 | הוספת שירות המילואים לפעילות חברתית המזכה בנקודות זכות |
| 22 באוגוסט 2016 | סעיף 5.1.1 | שינוי התיבה "בסה"כ" לתיבה "לפחות" |
| 5 ביולי 2017 | סעיפים חדשים: 4.4, 6.5, 6.6, שינוי בסעיף: 7.2 | הוספת מגבלות לקבלת נקודות זכות עבור פעילות חברתית |
| 4 במרץ 2019 | לכל אורך הנוהל | התאמת הנוהל ל"חוק עידוד מעורבות סטודנטים בפעילות חברתית וקהילתית" |
| 17 בינואר 2020 | 6.1.3, 4.3, 4.5 | החל משנת תשפ"ב ניקוד רק לפעילות חברתית שלא מקנה מלגה או תמורה כלשהי |
| 28 בדצמבר 2023 | סעיף 5.2.3 | תיקון טעות לגבי מספר הנקודות זכות לו זכאים |
|  |  |  |
|  |  |  |

|  |  |  |
| --- | --- | --- |
|  | **שם המבצע** | **תאריך ביצוע** |
| **כתיבה ועריכת הנוהל** | חיים לנגר  | 5 לינואר 2008 |
| **אישור הנוהל** | מנחם שטיינר | 19 לפברואר 2008 |
| **אישור עדכון אחרון לנוהל**  |  דן בוכניק | 28 בדצמבר 2023 |

1. **כללי**

המרכז האקדמי לב מעודד את תלמידיו להשתתף בפעילויות למען הקהילה והחברה.

במסגרת זה, המרכז האקדמי מעניק נקודות זכות אקדמיות עבור הפעילויות החברתיות.

1. **מטרת הנוהל**
	1. תיאור פעילויות חברתיות המזכות את התלמיד בנקודות זכות.
	2. הגדרת התנאים לקבלת נקודות הזכות עבור פעילות חברתית שבוצעה עד סוף שנת הלימודים תשע"ח.
	3. הגדרת התנאים לקבלת נקודות הזכות עבור פעילות חברתית שבוצעה החל משנת הלימודים תשע"ט.
	4. תיאור מגבלות נקודות הזכות הניתנות עבור פעילות חברתית.

 2.4 תיאור הליך קבלת נקודות הזכות עבור הפעילות החברתית.

1. **הגדרת מושגים**
	1. פעילות חברתית – פעילות המזכה את התלמיד בנקודות זכות (להלן).
	2. ועדת פעילויות חברתיות – מאשרת פעילויות חברתיות המזכות בנקודות זכות. מורכבת מראש אגף

 מינהל תלמידים, נציג הרקטור, ודיקן הסטודנטים.

1. **פעילויות חברתיות המזכות את התלמיד בנקודות זכות**
	1. פעילות חברתית היא התנדבות בארגונים שאינם פוליטיים או מפלגתיים כאשר הסטודנט תורם לזולת או בשירות מילואים צבאי.
	2. נקודות זכות על פעילות חברתית של שירות מילואים מיועד רק לסטודנט המשרת במילואים אך לא לעתודאים וחיילי סדיר או קבע.
	3. פעילות חברתית היא התנדבות שאינה מקנה קבלת מלגה או תמורה כלשהי.
	4. מומלץ לוודא במייל מול 'מזכירות תלמידים' שהארגון וסוג הפעילות יוכר כפעילות חברתית לפני ביצוע ההתנדבות. במקרה והארגון בו הסטודנט מתנדב אינו ברשימה של מזכירות תלמידים – המקרה יועבר לדיון בוועדה לפעילויות חברתיות.
	5. נוהל זה רלוונטי רק לסטודנט הלומד לתואר ראשון (כפי שנקבע בתקנון הלימודים).
2. **תנאים לקבלת נקודות הזכות עבור הפעילות החברתית שבוצעה עד סוף שנת הלימודים תשע"ח**
	1. תנאים בפעילות החברתית למעט שירות מילואים
		1. הפעילות החברתית תהיה במסגרת של 4 שעות שבועיות, ובמשך כל השנה בהיקף של

 100 שעות לפחות;

* + 1. התלמיד יעסוק בפעילות החברתית לפחות במהלך שנת לימודים מלאה אחת במהלך התואר;
		2. הפעילות תהיה רצופה וללא פיצול בין השנים האקדמאיות.
	1. תנאים בפעילות החברתית של שירות מילואים
		1. התלמיד שירת 21 ימים רצופים לפחות פעם אחת בכל שנות לימודיו התקניים לתואר – זכאי לקבל 2 נקודות זכות.
		2. התלמיד שירת 28 ימים במצטבר במשך כל שנות לימודיו התקניים לתואר - זכאי לקבל 2 נקודות זכות.
		3. התלמיד שירת 14 ימים רצופים לפחות פעם אחת בכל שנות לימודיו התקניים לתואר – זכאי לקבל 2 נקודת זכות.
	2. תנאים לתלמיד על מנת לקבל את נקודות הזכות
		1. התלמיד ימצא בשנתו האחרונה ללימודים ולהערכתו יחסרו לו עד 2 נקודות זכות מקורסי

הבחירה בלבד.

1. **תנאים לקבלת נקודות הזכות עבור פעילות חברתית שבוצע החל משנת הלימודים תשע"ט**
	1. תנאים לזכאות נקודות זכות עבור פעילות חברתית למעט שירות מילואים
		1. הסטודנט לא יקבל תשלום או מלגה כלשהו תמורת פעילות חברתית אלו, וכן הפעילות החברתית תתבצע בשנת לימודים אחת ובהיקף 60 שעות לפחות.
		2. במקרה וסטודנט **מקבל מלגה** שבעקבותיה הוא מחויב בפעילות חברתית, הסטודנט יכול לקבל 2 נקודות זכות עבור פעילות חברתית זו בתנאי שהפעילות החברתית היתה בהיקף 100 שעות לפחות. **סעיף זה תקף עד סוף שנת הלימודים תשפ"א בלבד.**
		3. **החל משנת הלימודים תשפ"ב יאושרו נקודות זכות אך ורק עבור פעילות חברתית שאינה מקנה מלגה או תמורה כשלהי.**
		4. הפעילות החברתית רצופה בשנת לימודים אחת ובתוך תקופת לימודי התואר.
	2. תנאים בפעילות החברתית של שירות מילואים
		1. הסטודנט שירת 14 ימים ומתוכם 5 ימים לפחות ברצף, תוך שנת לימודים אחת.
		2. הסטודנט שירת 25 ימים במצטבר במשך שנות הלימודים התקניים לתואר.
2. **מגבלות נקודות הזכות הניתנות עבור פעילות חברתית**
	1. נוהל זה מוגבל לסטודנטים ללימודי תואר ראשון בלבד.
	2. התלמיד יוכל לקבל 2 נקודות זכות, אף אם עסק ביותר מפעילות חברתית אחת.
	3. נקודות הזכות לא יכנסו לממוצע ולא ישפיעו עליו בכל דרך שהיא ולא יינתנו עבורם ציונים.
	4. נקודות הזכות לא ישפיעו על מינימום התשלום הנדרש מסטודנט כלומר 300% או 400% שכר לימוד.
	5. התשלום עבור נקודות זכות אלו יהיה זהה לשאר נקודות הזכות לתואר.
	6. עבור פעילות חברתית שהתבצע **עד סוף שנת הלימודים תשע"ח** – לא יאושר נקודות זכות עבור פעילות חברתית שנעשתה תמורת מלגה שגבוהה מסכום של 6,000 ₪ (כולל סכום זה), למעט מלגת קרן אימפקט ומפעל הפיס.

 לגבי פעילות חברתית שמתבצעת החל משנת תשע"ט תמורת מלגה עיין בסעיף 6.1.2 לעיל.

* 1. סטודנט לא יוכל לקבל נקודות זכות עבור פעילות חברתית אם קיבל נקודות זכות עבור קורס חינוך גופני, אלא אם קורס חינוך גופני הוא 'קורס חובה' לפי תכנית הלימודים של הסטודנט.
	2. הסטודנט יהיה זכאי לנקודות זכות עבור פעילות חברתית רק פעם אחת במהלך לימודיו לתואר ראשון.
	3. ניתן לקבל זיכוי בגין שירות מילואים **או** פעילות חברתית וקהילתית, אך לא לשניהם יחד.
	4. לא יאושר נקודות זכות עבור פעילות חברתית שבוצעה בתקופת לימודי תיכון (כיתות ט'-י"ב). כמו כן, לא יאושר נקודות זכות עבור פעילות חברתית בתנועות נוער.
1. **הליך קבלת נקודות הזכות עבור הפעילות החברתית**
	1. תלמיד בשנתו האחרונה ללימודיו ימלא טופס "בקשה לנ"ז עבור פעילות חברתית" מה"לב-נט" בשבועיים הראשונים שבתחילת סמסטר א' (כלומר בזמן השינויים). את הטופס יש להגיש למזכירות תלמידים.
	2. התלמיד יצרף לטופס הבקשה גם מכתב **רשמי** מהמעסיק, המעיד על העסקתו בפעילות החברתית. המכתב הרשמי של המעסיק חייב לכלול את כל הפרטים הנדרשים בטופס הבקשה.
2. **אחריות יישום**
	1. מנהל מחלקת מזכירות תלמידים אחראי ליישום הנוהל.